./data/phi0914/phi001/phi0914.phi001.perseus-lat2.xml
de quibus iniuriis missi legati ad Carthaginienses, qui							quererentur  cum satis facere nollent, bellum eis indictum est  Hannibal							superato Pyrenaeo saltu per Gallias fusis Volcis, qui obsistere conati							erant ei, ad Alpes venit et laborioso per eas transitu, cum montanos							quoque Gallos obvios aliquot proeliis repulisset, descendit in Italiam							et ad Ticinum flumen Romanos equestri proelio fudit; in quo vulneratum							P  Cornelium Scipionem protexit filius, qui Africani postea nomen							accepit  iterumque exercitu Romano ad flumen Trebiam fuso Hannibal							Apenninum quoque per magnam vexationem militum propter vim tempestatium							transiit  Cn  Cornelius Scipio in Hispania contra Poenos prospere							pugnavit duce hostium Magone capto